Regionar på New Zealand

Ein region er det øvste nivået av lokalstyrte område på New Zealand. Landet har 16 regionar. Tolv av desse er styrte av eit valt regionstyre (regional council), medan fire er styrte av territorialstyre (territorial authorities) (det nest høgaste nivået av lokalstyre) som også utøver funksjonane til eit regionstyre, og som derfor på New Zealand vert kalla unitary authority (eller einskapleg forvalting), og desse områda er dermed territoriale regionar. Det styrande organet på øygruppa Chatham Islands (Chatham Islands Council) er sett på av mange som ei einskapleg forvalting, men øyene er formelt rekna som ein del av regionen Canterbury. Regiongrensene følgjer for ein stor del distriktsgrensene, men det er fleire unntak: Den sørlege grensa til regionen Auckland går til dømes midt gjennom Franklin District.

 Lovgrunnlag 
Eit regionstyre er eit av dei regionale råda som er nemnde i Lov om lokalstyre av 2002 (Local Government Act 2002).Local Government Act 2002 Interpretation, lese 2. desember 2007.
Lova reknar opp dei ulike regionstyra på New Zealand og kunngjeringane deira i The New Zealand Gazette då dei vart oppretta i 1989.Part 1, Schedule 2, LGA 2002 , lese 2. desember 2007. Lokalstyrelova pålegg regionstyra å fremja ei berekraftig utvikling - sosialt, økonomisk, miljømessig og kulturelt, innanfor deira område.Relationship between the Local Government Act and the RMA  Quality Planning The RMA Resource, lese 2. desember 2007.

 Ansvarsdeling 
 Regionstyresmaktene har det fremste ansvaret for: 
 Regulering av miljøsaker, inkludert vassforsyning. 
 Avfallshandsaming. 
 Forureinande utslepp. 
 Kontroll med kystområda. 
 Tilsyn med innsjøar og vassdrag, inkludert flaumvern og drenering. 
 Arealplanlegging innanfor regionen. 
 Regional transport (inkludert offentleg transport). 
 Biotryggleik eller kontroll med skadedyr. 

 Territoriale styresmakter har ansvar for: 
 Lokal arealplanlegging (urban og rural planlegging), 
 Utbygging av leidningsnett for til dømes vatn, kloakk og flaumvatn. 
 Handsaming av avfall i fast form. 
 Lokale vegar. 
 Bibliotek. 
 Offentlege friområde og reservat. 
 Utvikling av lokalsamfunn. 

Det er ofte ei høg grad av samarbeid mellom regionale og territoriale styresmakter ettersom dei kan ha samanfallande roller.

 Finansiering 
Eigedomsskattar vert brukte til til å finansiera både regionale og territoriale offentlege oppgåver. 

 Andre funksjonar 
Regionstyra har òg ansvar for ei rekkje andre funksjonar i medhald av lover og vedtekter.Harris, R. (2004) Local government and development legislation, Chapter 3G, Handbook of Environmental Law, Editor Harris, R., ISBN 0-9597851-8-3, Royal Forest and Bird Protection Society of New Zealand, Wellington 2004, page 130.
 Regional skadedyrkontroll etter Lov om biotryggleik av 1993 (Biosecurity Act 1993).http://www.legislation.govt.nz/libraries/contents/om_isapi.dll?clientID=1323675097&infobase=pal_statutes.nfo&jump=a1993-095&softpage=DOC&wordsaroundhits=6 Lese 8. desember 2007
 Flaum og vassdragskontroll i medhald av Lov om kontroll med jordvern og vassdrag av 1941 ( Soil Conservation and Rivers Control Act 1941).http://www.mfe.govt.nz/laws/soil.html  Lese 8. desember 2007
 Sivilforsvar i medhald av Sivilforsvarslova av 1990 (Civil Defence Emergency Management Act 1990)http://www.legislation.govt.nz/browse_vw.asp?content-set=pal_statutes  Lese 8. desember 2007.
 Handsaming av farleg avfall i medhald av Lov om fårlege substansar og nye organismar av 1996 (Hazardous Substances and New Organisms Act 1996 (HSNO)).http://www.mfe.govt.nz/laws/hsno.html  Lese 6. desember 2007
 Hamnevesen og sjøtransport i Lov om sjøtransport av 1994 (Maritime Transport Act 1994).http://www.maritimelaw.orcon.net.nz/martrans.html  Lese 8. desember 2007.
 Planlegging av offentleg transport etter Transportlova av 1998 (Land Transport Act 1998).http://www.legislation.govt.nz/libraries/contents/om_isapi.dll?clientID=1844609798&infobase=pal_statutes.nfo&jump=a1998-110&softpage=DOC Lese 8. desember 2007
 Tilsyn og administrasjon av reservat ligg hjå regionstyra i medhald av Lov om reservat av 1977 (Reserves Act 1977).http://www.doc.govt.nz/templates/page.aspx?id=41983 Lese 8. desember 2007 

Regionstyra har også ansvaret for tilsyn med tryggleiken til demningar i medhald av Bygningslova av 2004 (Building Act 2004). Sections 135, 142, 150, and 154 Building Act 2004, Parliament of New Zealand.

 Oversikt over regionane 

  Region Administrasjonssete Flatevidd (km²) Folketal(2)1  Northland  Whangarei 13 941 154 7002  Auckland  Auckland 16 140 1 414 800 3  Waikato   Hamilton 25 598 402 2004  Bay of Plenty  Whakatane 12 447 269 900 5  Gisborne (1)  Gisborne 8 351 46 000 6  Hawke's Bay  Napier 14 164 152 7007  Taranaki  New Plymouth 7 273 107 5008  Manawatu-Wanganui  Palmerston North 22 215 229 2009  Wellington  Wellington 8 124 473 70010  Tasman (1)  Richmond 9 786 46 50011  Nelson (1)  Nelson 445 44 70012  Marlborough (1)  Blenheim 12 484 44 50013  West Coast  Greymouth 23 000 32 30014  Canterbury  Christchurch 45 845 552 80015  Otago  Dunedin 31 476 203 50016  Southland  Invercargill 30 753 93 000(1) Desse områda er Sameinte styresmakter.
(2) Subnational Population Estimates: At 30 June 2008  Statistics New Zealand.

 Landområde utanfor regionane 
Utanfor kysten til New Zealand ligg ei rekkje øyer som ikkje ligg innanfor grensene til nokon bestemt region. Øyene Chatham Islands er ingen region, sjølv om det valde styret der har noko av myndet til eit regionstyre etter Lov om utnytting av miljø- og naturressursar av 1991 (Resource Management Act 1991)http://www.mfe.govt.nz/rma/index.php  Lese 6. desember 2007. Øygruppene Kermadec Islands og dei subantarktiske øyene som New Zealand krev herredøme over, er tilhaldsstad for nokre få tilsette frå Miljødepartementet. Miljøvernministeren har fått fullmakt til å opptre som eit regionstyre for desse øyene.

 Val av region- og territorialstyre 
Regionstyra vert valde med tre års mellomrom, enten ved fleirtalsval (partival) eller personval der den røysteføre kan rangera kandidatar frå ulike partilister.

 Sjå òg 
 Provinsar på New Zealand
 Distrikt på New Zealand

 Bakgrunnsstoff 




 Referansar 

 Kjelder 
Engelsk Wikipedia om regionar på New Zealand den 9. desember 2007.

Kategori:New Zealand